Public procurement notice: Contract Award Notice
Published: 2021-08-27
Buyer: ΠΕΡΙΦΕΡΕΙΑ ΙΟΝΙΩΝ ΝΗΣΩΝ - ΠΕΡΙΦΕΡΕΙΑΚΗ ΕΝΟΤΗΤΑ ΚΕΦΑΛΛΗΝΙΑΣ
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 60572.58 EUR
Award criteria: The most economic tender

Technical requirements: Η μελέτη αφορά στην τμηματική οριοθέτηση και διευθέτηση κλάδων υδατορέματος στην περιοχή Σιμωτάτων Κεφαλληνίας. Ειδικότερα, προβλέπεται η τμηματική οριοθέτηση του κεντρικού και  βασικού κλάδου του υδατορέματος καθώς και άλλων δύο μικρότερων κλάδων (ανατολικού και δυτικού) που συμβάλλουν στον κεντρικό κλάδο. Επίσης, σε οριοθετημένα τμήματα του υδατορέματος θα μελετηθούν και τμηματικές διευθετήσεις, όπου κριθεί ότι απαιτείται. Κατά τα λοιπά  σύμφωνα με τα αναλυτικά έγγραφα της σύμβασης. Οι επιμέρους μελέτες με τις αντίστοιχες προεκτιμώμενες αμοιβές είναι:
Πρόκειται για «δημόσια σύμβαση μελέτης» του άρθρου 2 §1 περ. 9α και «δημόσια σύμβαση άνω των ορίων» του άρθρου 2 §1 περ. 28 του N. 4412/16.
Η σύμβαση αφορά στην εκπόνηση μελέτης τμηματικής οριοθέτησης και διευθέτησης κλάδων υδατορέματος στην περιοχή Σιμωτάτων Κεφαλληνίας. Ειδικότερα, προβλέπεται η τμηματική οριοθέτηση του κεντρικού και  βασικού κλάδου του υδατορέματος καθώς και άλλων δύο μικρότερων κλάδων (ανατολικού και δυτικού) που συμβάλλουν στον κεντρικό κλάδο. Επίσης, στα οριοθετημένα τμήματα του υδατορέματος θα γίνουν και τμηματικές διευθετήσεις, όπου κριθεί ότι απαιτείται και σύμφωνα με τα τεχνικά δεδομένα του σχετικού τεύχους της σύμβασης.
Ο κεντρικός και βασικός κλάδος του υδατορέματος ξεκινά κάτω από τις κορυφές του όρους Αίνος, από τα υψόμετρα των 1.200 m με 1.300 m, διασχίζει την περιοχή "Κόκκινος Βράχος" Σιμωτάτων, διέρχεται πλησίον του οικισμού των Σιμωτάτων και τελικά, αφού διασχίσει την περιοχή "Λουμπαρδάτα", εκβάλλει στη θάλασσα, στην περιοχή "Παλιόφουρνος" Λουρδάτων. Οι άλλοι δύο κλάδοι ξεκινούν από χαμηλότερα και συμβάλλουν στον κεντρικό κλάδο σε χαμηλά υψόμετρα, στην περιοχή "Λουμπαρδάτα".
Η συνολική λεκάνη απορροής του υδατορέματος έχει επιφάνεια περίπου 2,654 τετραγ. χιλιόμετρα. Το συνολικό μήκος του βασικού κλάδου ανέρχεται σε 3.640 m περίπου, εκ των οποίων στα πλαίσια της μελέτης θα οριοθετηθούν τα τελευταία 1.710 m περίπου, ενώ εκτιμάται ότι θα απαιτηθούν και έργα διευθέτησης σε μήκος 770 m περίπου. Αντίστοιχα, το συνολικό μήκος του ανατολικού κλάδου ανέρχεται σε 2.280 m περίπου εκ των οποίων θα οριοθετηθούν στα πλαίσια της μελέτης τα τελευταία 821 m περίπου, ενώ το συνολικό μήκος του δυτικού κλάδου ανέρχεται σε 561 m περίπου που θα οριοθετηθούν στο σύνολό τους.
Μελέτη υδραυλικών έργων (κατηγορία 13) που θα περιλαμβάνει υδρολογική μελέτη, μελέτη οριοθέτησης / ελέγχου ανομοιόμορφης ροής και μελέτη διευθέτησης υδατορέματος. Η υδραυλική μελέτη θα συνταχθεί με τις  προδιαγραφές και τις απαιτήσεις πληρότητας του N. 4258/14 (ΦΕΚ-94/Α’) και της ΚΥΑ 140055/13-1-2017 (ΦΕΚ-428/Β’) ως ισχύουν, που αφορούν στην οριοθέτηση των υδατορεμάτων.
Μελέτη τεχνικών έργων (κατηγορία 8) που θα περιλαμβάνει το σχεδιασμό τριών τεχνικών έργων σε συμβολές του υδατορέματος με βασικούς δρόμους.
Γεωλογική μελέτη (κατηγορία 20) κατά μήκος του υδρογραφικού δικτύου που θα οριοθετηθεί και σε επαρκή ζώνη πλάτους.
Γεωτεχνική έρευνα και μελέτη (κατηγορία 21) στις περιοχές των τεχνικών έργων ή και των έργων διευθέτησης.
Περιβαλλοντική μελέτη (κατηγορία 27) για την οριοθέτηση, τα έργα διευθέτησης που θα προκύψουν και τα τεχνικά έργα. Η μελέτη θα συνταχθεί με βάση τις απαιτήσεις της ισχύουσας νομοθεσίας ως ισχύουν σήμερα, δηλαδή τον N. 4014/11 (ΦΕΚ-209/Α’) για την περιβαλλοντική αδειοδότηση έργων και δραστηριοτήτων και την ισχύουσα κατά τον χρόνο εκπόνησης κατάταξη έργων και δραστηριοτήτων σε κατηγορίες και υποκατηγορίες περιβαλλοντικής αδειοδότησης.
Τοπογραφική μελέτη (κατηγορία 16) κατά μήκος του υδρογραφικού δικτύου που θα οριοθετηθεί και σε επαρκή ζώνη πλάτους, η οποία θα περιλαμβάνει και κτηματογράφηση.
Γενικές μελέτες και ειδικότερα το Σχέδιο Ασφαλείας & Υγείας και ο Φάκελος Ασφάλειας & Υγείας (ΣΑΥ – ΦΑΥ), καθώς και τα Τεύχη Δημοπράτησης για τα έργα που θα προκύψουν.
Κατά τα λοιπά το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης, οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, αναλύονται στα έγγραφα της σύμβασης (Τεύχος Τεχνικών Δεδομένων κ.λπ.).
Η συνολική προθεσμία της σύμβασης είναι 390 ημέρες από την υπογραφή της σύμβασης και ο καθαρός χρόνος εκπόνησης είναι 270 ημέρες.
Οι ειδικοί κανόνες για την εκπόνηση της μελέτης περιλαμβάνονται στις διατάξεις του N. 4412/16, άρθρα 182 έως 199 και στα έγγραφα της σύμβασης.


Winner: ΕΝΩΣΗ ΟΙΚ. ΦΟΡΕΩΝ: (1)ΜΕΛΕΤΗΤΙΚΗ ΕΤΑΙΡΙΑ ΔΥΤΙΚΗΣ ΕΛΛΑΔΑΣ (ΜΕΔΕ) ΑΝΔΡΕΑΣ ΑΛΕΒΙΖΟΣ & ΣΙΑ Ε.Ε. (2)ΜΑΡΚΑΝΤΩΝΑΤΟΣ ΠΑΝΑΓΙΩΤΗΣ ΤΟΥ ΓΡΗΓΟΡΙΟΥ (3)ΧΡΙΣΤΟΠΟΥΛΟΣ ΠΑΝΑΓΙΩΤΗΣ ΤΟΥ ΑΓΓΕΛΟΥ (4)ΞΕΝΟΦΩΝ ΣΤΑΥΡΟΠΟΥΛΟΣ & ΣΥΝ/ΤΕΣ Ε.Ε. - Δ.Τ. "GEOENVIRO" (5)ΣΑΛΟΓΙΑΝΝΟΣ ΧΡΗΣΤΟΣ ΤΟΥ ΔΗΜΗΤΡΙΟΥ (ΕΚΠΡ.: ΑΝΔΡΕΑΣ Α. ΑΛΕΒΙΖΟΣ)
Award value: 60572.58
Number of bids: 7